പിണവൂര്കുടിയില് അതിവേഗ ഇന്റര്നെറ്റ് കൊച്ചി: ബിഎസ്എന്എല്ലിന്റെ അതിവേഗ ഇന്റര്നെറ്റ് സംവിധാനമായ എഫ്ടിടിഎച്ച് പിണവൂര്കുടിയില് പ്രവര്ത്തനം ആരംഭിച്ചു. പിണവൂര്കുടി മുക്ക്, ആനന്ദന്കുടി, വെളിയത്തുപറമ്ബ് എന്നീ പ്രദേശങ്ങളില് 300 എംബിപിഎസ് വരെ വേഗത ലഭ്യമാകുന്ന അതിവേഗ ഇന്റര്നെറ്റ് സൗകര്യവും പരിധിയില്ലാതെ ഇന്ത്യയില് എവിടെക്കും വിളിക്കാവുന്ന വോയിസ് സംവിധാനവും ലഭ്യമാകും. കുട്ടമ്ബുഴയില്നിന്ന് പത്തു കിലോമീറ്റര് അകലെയുള്ള പിണവൂര്കുടിയിലേക്ക് ഒപ്റ്റിക്കല് ഫൈബര് കേബിള് എത്തിച്ചാണ് ഈ കണക്ഷന് നല്കുന്നത്. ആന്റണി ജോണ് എംഎല്എ, കേരള സര്ക്കിള് ചീഫ് ജനറല് മാനേജര് സി.വി. വിനോദുമായി വാട്സ്ആപ്പില് സംസാരിച്ചുകൊണ്ട് സേവനത്തിന്റെ ഉദ്ഘാടനം നിര്വഹിച്ചു. എറണാകുളം ബിഎസ്എന്എല് ജീവനക്കാരുടെ കൂട്ടായ്മയാണ് ഇതിനുള്ള സാമ്ബത്തിക സഹായം കണ്ടെത്തിയത്. കുട്ടമ്ബുഴയിലെ പ്രാദേശിക കേബിള് ടിവി ദാതാക്കളാണു ലോക്കല് ഫൈബര് ശൃംഖല ഒരുക്കുന്നത്.